Oštre kazne za ubistvo Tatona
Napadači na francuskog državljanina Brisa Tatona, navijača fudbalskog kluba Tuluz, osuđeni su na ukupno 240 godina zatvora
Viši sud u Beogradu proglasio je danas krivim i osudio 15 navijača Partizana za napad i ubistvo navijača francuskog Tuluza Brisa Tatona, koje se dogodilo 17. septembra 2009-te godine u centru grada. Posle sedam meseci suđenja, petočlano sudsko veće izreklo je oštre kazne. Organizatori napada Đorđe Prelić i Dejan Puzigaća osuđeni su na 35, odnosno 32 godine zatvora, Ljubomir Marković i Ivan Grković na po 30, još 11 navijača Parti-zana osuđeno je na kazne od četiri do 14 godina, a jedan na uslovnu kaznu od dve godine: "", kazao je portparol republičkog Tužilaštva Tomo Zorić. Izricanju presuda u beogradskoj Palati pravde prisustvovali su i roditelji Brisa Tatona, koji su ocenili da je srpsko pravosuđe časno obavilo svoj posao: ", kazao je Brisov otac, Alan Taton. Današnje izricanje presude izazvalo je veliku pažnju javnosti, a u samu sudnicu moglo da uđe samo 45 posmatrača. U hodniku Palate pravde ostalo je više stotina prijatelja i članova porodica optuženih, koji su, nakon objavljivanja visina kazni burno negodovali nezadovoljni presudama. Kako su ocenili roditelji osuđenih i njihovi branioci na suđenju nije utvrđena istina, a presude su sramne i donete pod političkim pritiskom: navela je branilac Ljubomira Markovića, Maja Trkulja. Osudjeni, njihovi branioci i tužilaštvo imaju pravo da ulože žalbu na presudu Apelacionom sudu u Beogradu u roku od 15 dana. Sud je Tatonove roditelje, kao oštećene u ovom postupku, uputio da svoj oštetni zahtev od 200.000 evra ostvare u parničnom postupku.